**หลักเกณฑ์การคัดเลือกผู้ปฏิบัติงานสายสนับสนุนดีเด่นเพื่อรับรางวัลเกียรติคุณ “ราชภัฏสดุดี”**

**ประจำปี พ.ศ. ๒๕๖๑**

**๑. หลักการ/ความเป็นมา**

มหาวิทยาลัยราชภัฏเชียงราย ได้มีคำสั่งมหาวิทยาลัยราชภัฏเชียงราย ที่๗๒๒๘/๒๕๖๐ ลงวันที่ ๑๓ ธันวาคม พ.ศ. ๒๕๖๐ เรื่อง แต่งตั้งคณะกรรมการดำเนินการจัดกิจกรรม “วันราชภัฏ” ประจำปี ๒๕๖๑ โดยแต่งตั้งคณะกรรมการตัดสินรางวัลสาขาผู้ปฏิบัติงานสายสนับสนุนดีเด่น เพื่อทำหน้าที่กำหนดหลักเกณฑ์การให้รางวัล ตัดสินรางวัลสาขาผู้ปฏิบัติงานสนับสนุนดีเด่น จำนวน ๒ รางวัล ได้แก่ ประเภทผู้บริหาร จำนวน ๑ รางวัล และประเภทผู้ปฏิบัติงาน จำนวน ๑ รางวัล และจัดทำประวัติ ผลงานและประกาศเกียรติคุณแก่ผู้ได้รับรางวัล เพื่อเข้ารับรางวัลเนื่องในโอกาสวันราชภัฏประจำปี ๒๕๖๑ ในวันที่ ๑๔ กุมภาพันธ์ ๒๕๖๑ ณ หอประชุมใหญ่ มหาวิทยาลัยราชภัฏเชียงราย

**๒. วัตถุประสงค์**

 ๒.๑ เพื่อส่งเสริม ยกย่อง และเชิดชูเกียรติบุคลากรผู้ปฏิบัติงาน ซึ่งทำหน้าที่สนับสนุนการจัดการเรียน การสอนของมหาวิทยาลัยราชภัฏเชียงราย

 ๒.๒ เพื่อสร้างขวัญและกำลังใจแก่ผู้ปฏิบัติงานสายสนับสนุนที่มีผลการปฏิบัติงานดีเด่น

 ๒.๓ เพื่อเป็นแบบอย่างให้ผู้ปฏิบัติงานสายสนับสนุนอื่นได้ประพฤติปฏิบัติตามและพัฒนาให้ดียิ่งขึ้น

**๓. ชื่อรางวัล**

 รางวัล “ผู้ปฏิบัติงานสายสนับสนุนดีเด่น”

**๔. หลักเกณฑ์การพิจารณา**

 การคัดเลือกผู้ปฏิบัติงานสายสนับสนุนดีเด่นให้พิจารณาตามคุณสมบัติและหลักเกณฑ์ ดังนี้

 **๔.๑ คุณสมบัติทั่วไป**

 ๔.๑.๑ เป็นบุคลากรตำแหน่งประเภทผู้บริหาร (ผู้อำนวยการกอง)/ ตำแหน่งประเภททั่วไป วิชาชีพเฉพาะ หรือเชี่ยวชาญเฉพาะ ซึ่งปฏิบัติหน้าที่อยู่ในมหาวิทยาลัยราชภัฏเชียงราย ถึงวันที่ ๑๔ กุมภาพันธ์ ๒๕๖๑

 ๔.๑.๒ ได้ปฏิบัติงานติดต่อกันมาแล้วไม่น้อยกว่า ๕ ปีนับถืงวันได้รับการเสนอชื่อและมีผลการปฏิบัติงานย้อนหลังไม่ต่ำกว่าระดับดีมาก

 ๔.๑.๓ เป็นผู้ครองตน ครองคน และครองงานตามมาตรฐานและจรรยาบรรณของบุคลากร ในสถาบันอุดมศึกษา

- ๒ -

 ๔.๑.๔ มีความเสียสละ อุทิศตน และให้ความร่วมมือในกิจกรรมต่าง ๆ ของหน่วยงานอย่างสม่ำเสมอ

 ๔.๑.๕ ไม่เป็นคณะกรรมการคัดเลือกผู้ปฏิบัติงานสายสนับสนุนดีเด่น

 ๔.๑.๖ ไม่เป็นผู้ถูกลงโทษทางวินัยหรืออยู่ระหว่างถูกสอบสวนทางวินัย

 **๔.๒ คุณสมบัติเฉพาะ**

 ๔.๒.๑ ด้านการปฏิบัติงาน

 (๑) คุณภาพของงาน : มีความถูกต้อง ประณีต และเรียบร้อย

 (๒) ปริมาณงาน : จำนวนผลงานที่ทำได้สำเร็จมีจำนวนมากกว่าเมื่อเปรียบเทียบกับปริมาณงานที่กำหนดหรือปริมาณงานที่ควรจะทำได้ในเวลาที่ควรจะเป็น

 (๓) ความทันเวลา : เวลาที่ใช้ปฏิบัติงานน้อยกว่าเวลาที่กำหนด

 (๔) การมาทำงานและการตรงต่อเวลา : มาปฏิบัติงานตรงตามเวลาอย่างสม่ำเสมอ (๕) บริการที่ดี : มีความตั้งใจและความพยายามที่ให้บริการด้วยอัธยาศัยไมตรีอันดี

 (๖) การทำงานเป็นทีม : มีความตั้งใจที่จะทำงาน มีการประสานงานและให้ความร่วมมือ

กับผู้อื่น

 (๗) การมุ่งผลสัมฤทธิ์ : มีความมุ่งมั่น กระตือรือร้น เพื่อให้ได้ผลสัมฤทธิ์ของงานที่ดีขึ้น

 (๘) การสั่งสมความเชี่ยวชาญในงาน : ความสนใจใฝ่รู้เพื่อสั่งสมพัฒนาศักยภาพความรู้ ความสามารถของตน รวมทั้งการศึกษาองค์ความรู้ใหม่ ๆ เพื่อให้ปฏิบัติงานอย่างมีประสิทธิภาพ

 ๔.๒.๒ ด้านผลงาน

 (๑) มีคู่มือปฏิบัติงาน ซึ่งประกอบด้วยขั้นตอน และระบบหรือวิธีการทำงาน เพื่อใช้เป็นแนวทางในการปฏิบัติงาน

**๕. วิธีดำเนินการ**

 ให้กรรมการที่มหาวิทยาลัยแต่งตั้งรวบรวมรายชื่อพร้อมประวัติและผลงานของผู้ปฏิบัติงานสายสนับสนุนดีเด่น ตามที่หน่วยงานเสนอต่อที่ประชุมคณะกรรมการเพื่อพิจารณาคัดเลือกผู้ที่มีคุณสมบัติเหมาะสมให้เหลือ 2 รายชื่อ และให้ประธานคณะกรรมการนำเสนอรายชื่อผู้ปฏิบัติงานดีเด่นต่อมหาวิทยาลัย ภายในวันที่ ๒๒ มกราคม ๒๕๖๑

**๖. เอกสารและหลักฐานประกอบ**

 ให้ใช้เอกสารและหลักฐานประกอบการพิจารณา ตามข้อ ๔

**๗. การมอบรางวัล**

 กำหนดมอบรางวัลในวันที่ ๑๔ กุมภาพันธ์ ๒๕๖๒ ณ หอประชุมใหญ่ มหาวิทยาลัยราชภัฏเชียงราย